Title: พระราชกฤษฎีกากำหนดเขตที่ดิน ในท้องที่ตำบลโคกก่ง ตำบลป่าก่อ อำเภอชานุมาน ตำบลหนองไฮ อำเภอเสนางคนิคม ตำบลหนองข่า ตำบลคำโพน อำเภอปทุมราชวงศา จังหวัดอำนาจเจริญ และตำบลหนองผือ อำเภอเขมราฐ ตำบลโนนสวาง อำเภอกุดข้าวปุ้น จังหวัดอุบลราชธานี ให้เป็นเขตปฏิรูปที่ดิน พ.ศ. 2552

พระราชกฤษฎีกา

พระราชกฤษฎีกา
กำหนดเขตที่ดิน
ในท้องที่ตำบลโคกก่ง ตำบลป่าก่อ อำเภอชานุมาน
ตำบลหนองไฮ อำเภอเสนางคนิคม
ตำบลหนองข่า ตำบลคำโพน อำเภอปทุมราชวงศา
จังหวัดอำนาจเจริญ
และตำบลหนองผือ อำเภอเขมราฐ ตำบลโนนสวาง
อำเภอกุดข้าวปุ้น
จังหวัดอุบลราชธานี
ให้เป็นเขตปฏิรูปที่ดิน
พ.ศ. ๒๕๕๒

ภูมิพลอดุลยเดช ป.ร.
ให้ไว้ ณ วันที่ ๘ มิถุนายน
พ.ศ. ๒๕๕๒
เป็นปีที่ ๖๔
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน
ในท้องที่ตำบลโคกก่ง ตำบลป่าก่อ อำเภอชานุมาน ตำบลหนองไฮ อำเภอเสนางคนิคม
ตำบลหนองข่า ตำบลคำโพน อำเภอปทุมราชวงศา จังหวัดอำนาจเจริญ และตำบลหนองผือ
อำเภอเขมราฐ ตำบลโนนสวาง อำเภอกุดข้าวปุ้น จังหวัดอุบลราชธานี
ให้เป็นเขตปฏิรูปที่ดิน

อาศัยอำนาจตามความในมาตรา
๑๘๗ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่ง
แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๔๑ มาตรา ๔๒ และมาตรา ๔๓
ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ งต่อไปนี้

มาตรา
๑  พระราชกฤษฎีกานี้เรียกว่า พระราชกฤษฎีกากำหนดเขตที่ดิน
ในท้องที่ตำบลโคกก่ง ตำบลป่าก่อ อำเภอชานุมาน ตำบลหนองไฮ อำเภอเสนางคนิคม
ตำบลหนองข่า ตำบลคำโพน อำเภอปทุมราชวงศา จังหวัดอำนาจเจริญ และตำบลหนองผือ
อำเภอเขมราฐ ตำบลโนนสวาง อำเภอกุดข้าวปุ้น จังหวัดอุบลราชธานี
ให้เป็นเขตปฏิรูปที่ดิน พ.ศ. ๒๕๕๒

มาตรา
๒[๑] 
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา
๓  ให้ที่ดินในท้องที่ตำบลโคกก่ง
ตำบลป่าก่อ อำเภอชานุมาน ตำบลหนองไฮ อำเภอเสนางคนิคม ตำบลหนองข่า ตำบลคำโพน
อำเภอปทุมราชวงศา จังหวัดอำนาจเจริญ และตำบลหนองผือ อำเภอเขมราฐ ตำบลโนนสวาง
อำเภอกุดข้าวปุ้น จังหวัดอุบลราชธานี ภายในแนวเขตตามแผนที่ท้ายพระราชกฤษฎีกานี้
เป็นเขตปฏิรูปที่ดิน

มาตรา
๔  ให้รัฐมนตรีว่าการกระทรวงการคลัง
รัฐมนตรีว่าการกระทรวงเกษตรและสหกรณ์
และรัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
อภิสิทธิ์  เวชชาชีวะ
นายกรัฐมนตรี

[เอกสารแนบท้าย]

๑.
แผนที่ท้ายพระราชกฤษฎีกากำหนดเขตที่ดิน ในท้องที่ตำบลโคกก่ง ตำบลป่าก่อ
อำเภอชานุมาน ตำบลหนองไฮ อำเภอเสนางคนิคม ตำบลหนองข่า ตำบลคำโพน อำเภอปทุมราชวงศา
จังหวัดอำนาจเจริญ และตำบลหนองผือ อำเภอเขมราฐ ตำบลโนนสวาง อำเภอกุดข้าวปุ้น
จังหวัดอุบลราชธานี ให้เป็นเขตปฏิรูปที่ดิน พ.ศ. ๒๕๕๒

(ดูข้อมูลจากภาพกฎหมาย)

หมายเหตุ :-
เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลโคกก่ง
ตำบลป่าก่อ อำเภอชานุมาน ตำบลหนองไฮ อำเภอเสนางคนิคม ตำบลหนองข่า ตำบลคำโพน
อำเภอปทุมราชวงศา จังหวัดอำนาจเจริญ และตำบลหนองผือ อำเภอเขมราฐ ตำบลโนนสวาง
อำเภอกุดข้าวปุ้น จังหวัดอุบลราชธานีมีเกษตรกรผู้ไม่มีที่ดินประกอบเกษตรกรรมเป็นของตนเอง
หรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก
สมควรกำหนดเขตที่ดินที่ได้จำแนกออกจากเขตป่าไม้ถาวรตามมติคณะรัฐมนตรี ป่าดงคำเดือย
- ฝั่งขวาห้วยทม ในท้องที่ดังกล่าวให้เป็นเขตปฏิรูปที่ดิน  จึงจำเป็นต้องตราพระราชกฤษฎีกานี้

วิภา/ปรับปรุง
๓๐ มีนาคม ๒๕๕๘

[๑] ราชกิจจานุเบกษา
เล่ม ๑๒๖/ตอนที่ ๔๐ ก/หน้า ๔๓/๑๙ มิถุนายน ๒๕๕๒